《哭张十八校书（数日前辱书，未及还答，俄承凶讣）》
唐代·权德舆

芸阁为郎一命初，桐州寄傲十年馀。魂随逝水归何处，

名在新诗众不如。蹉跎江浦生华发，牢落寒原会素车。

更忆八行前日到，含凄为报秣陵书。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。